
	Comisia pentru buget, finanţe şi bănci
	
	Bucureşti,        

Nr. 22/708/05.05.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.8/2009 pentru completarea art.21 din Ordonanţa Guvernului nr.119/1999 privind controlul intern şi controlul financiar preventiv, cu care comisia noastră a fost sesizată în fond cu adresa Biroului Permanent nr. PL.x 689  din 16 decembrie 2009 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/708/05.05.2010


RAPORT

asupra proiectului de Lege privind aprobarea Ordonanţei Guvernului nr.8/2009 pentru completarea art.21 din Ordonanţa Guvernului nr.119/1999 privind controlul intern şi controlul financiar preventiv
     
     Cu adresa nr. PL.x 689  din 16 decembrie 2009 , Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr.8/2009 pentru completarea art.21 din Ordonanţa Guvernului nr.119/1999 privind controlul intern şi controlul financiar preventiv.
La întocmirea raportului s-au avut în vedere avizele Consiliului Legislativ şi al Comisiei juridică, de disciplină şi imunităţi şi scrisoarea Ministerului Finanţelor Publice nr.93734 din data de 29 aprilie 2010. 
               Prezentul proiect de Lege are ca obiect de reglementare corelarea prevederilor din Legea nr. 500/2002 privind finanţele publice cu cele ale Ordonanţei Guvernului nr. 119/1999 privind controlul intern şi controlul financiar preventiv, în privinţa modului de efectuare a cheltuielilor publice. Se urmăreşte sistarea plăţilor aferente unor cheltuieli refuzate la viza de control financiar preventiv delegat până la data pronunţării Curţii de Conturi a României, evitându-se nerespectarea prevederilor din Legea finanţelor publice, potrivit cărora  nicio cheltuială nu poate fi înscrisă în bugetele ordonatorilor de credite şi nici  angajată şi efectuată din aceste bugete dacă nu există bază legală pentru respectiva cheltuială. 
               Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Lazăr Alexandrina, director adjunct în Ministerul Finanţelor Publice.
La lucrările comisiei au participat  34 de deputaţi, din totalul de 35 de  membri ai comisiei.

Raportul comisiei a fost adoptat cu unanimitate de voturi. 

Proiectul de lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege privind aprobarea Ordonanţei Guvernului nr.8/2009 pentru completarea art.21 din Ordonanţa Guvernului nr.119/1999 privind controlul intern şi controlul financiar preventiv, în şedinţa din data de 4 mai 2010, comisia propune Plenului Camerei Deputaţilor respingerea  proiectului de Lege , deoarece pronunţarea Curţii de Conturi în legătură cu efectuarea plăţilor aferente unor cheltuieli refuzate la viza de control financiar delegat ar limita răspunderea managerială a conducătorilor instituţiilor publice, ceea ce ar fi în dezacord cu principiile generale ale controlului financiar public intern, a cărui implementare este monitorizată de direcţiile de specialitate ale Comisiei Europene, pentru a se constata respectarea celor convenite cu ocazia negocierilor care au stat la baza Tratatului de Aderare a României la uniunea Europeană.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

